**Referat af bestyrelsesmøde den 26. januar 2022 kl. 14.00 hos Hanne Moos (142)**

Deltagere Henning (114), Børge (116), Stephen (118), Hanne Moos (142) og Hanne Henriksen (124).

***Dagsorden:***

1. **Godkendelse af referat fra bestyrelsesmøde den 30. november 2021**

Tilføjelse til referatet **Parkering på torvene**:

Grundet en henvendelse til bestyrelsen, kontakter Børge medlemmer som ”langtidsparkerer” på torvene.

Der udarbejdes en seddel, til at sætte på forruden ved ulovligt parkerede biler, med teksten: parkering på torvene ikke tilladt og henvisning til vores p-pladser.

For at sikre optimal parkering på alle vores p-pladser, foreslår bestyrelsen afmærkning på kantsten med hvid maling.

Herefter er referatet godkendt.

1. **Nabo-grundejerforeningen**

Henning (114) har taget kontakt til bestyrelsen i nabo-grundejerforeningen med henblik på et fællesmøde inden vores generalforsamling. Forslag til emner af fælles interesse: Ladestandere, affaldsplads (renovationsbiler), P-pladser (afmærkning), cykling i området, snerydning, fastelavn, Sankt Hans bål, afklaring af om der eventuelt er et kvalificeret flertal af vores medlemmer, der ønsker at vi arbejder hen imod en sammenlægning af de to grundejerforeninger. Deltager Henning (114) og Børge (116)

1. **Regnvand/skybrud/kloakproblemer v/ nr. 140**

Esben Bilenberg (140) har aftalt besigtigelse/vurdering af forholdene på stedet foran nr. 140 med Furesø kommune den 3. februar 2022 kl. 9.00 Bestyrelsen deltager med Henning (114) og Stephen (118)

1. **Hjertestarterkursus**

Det forsøges at planlægge hjertestarterkursus på havedag 7. maj 2022 for at få så mange med som muligt.

Henning (114) kontakter Medidyne (leverandøren), Falck, Trygfonden eller lignende organisation, som tilbyder kurser i brug af vor hjertestarter.

1. **Havedage / Haveudvalg**

Havedage i 2022 fastsættes til lørdag den 7. maj med en sandwich til frokost og lørdag 3. september med middag om aftenen. Haveudvalget udarbejder plan for arbejdet.

Stephen (118) har indhentet gartner tilbud på renovering af bed med buske på foreningens østside, som derefter bliver tilsået med græs, til i alt 47.000kr. Og et tilbud på pasning af alle foreningens træer og buske 2 gange årligt på i alt 56.000kr. Bestyrelsen har noteret dette til evt. fremtidige aktioner.

1. **Regnskab / Budget**

Hanne Henriksen (124) har udarbejdet forslag til regnskab for 2021 og budget for 2022, begge dele blev godkendt af bestyrelsen og skal efter revision udsendes før generalforsamlingen.

1. **Forsikring**

Hanne Moos (142) har konstateret at vores forsikring hos Parcelhusejerne har en arbejdsskadeforsikring ved ansættelser, men ikke når det drejer sig om medlemmernes frivillige arbejde. Mulighederne hos Parcelhusejerne undersøges.

1. **Generalforsamling 2022**

Generalforsamling **onsdag, den 23. februar 2022 kl. 19.00.** Den Gamle Skole i Kirke Værløse er reserveret.

Hanne Henriksen (124) udarbejder forslag om kantstens mærkning på parkeringspladser og udsender bestyrelses forslaget samtidig med indkaldelse til generalforsamling senest den 1. februar 2022

Henning (114) udarbejder beretning for bestyrelsen til fremlæggelse på generalforsamlingen.

Børge (116) sørger for øl, vand, vin og chips til generalforsamlingen

1. **Næste bestyrelsesmøde**

Næste bestyrelsesmøde er aftalt hos Børge (116) dato afventer aktioner ifm. generalforsamling